Diari Oficial de la Generalitat Valenciana


Sumari del DOGV 4241, del 03-05-2002 (2002/3956)

Notificació al senyor Ignacio Gastón de Iriarte Dupuy de Lôme. Expedient número VIV-280/2001.
---------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3956


Organisme emissor
:   Agència Valenciana del Turisme

Tipus de document
:   Anunci

Notificació al senyor Ignacio Gastón de Iriarte Dupuy de Lôme. Expedient número VIV-280/2001. [2002/A3956]
  
Per no haver sigut possible notificar de forma personal i directa a l'interessat la resolució del president executiu de l'Agència Valenciana del Turisme de data 5 de març del 2002, que desestimava el recurs d'alçada interposat pel senyor Ignacio Gastón de Iriarte Dupuy de Lôme, recaiguda en l'expedient sancionador VIV-280/01 incoat al senyor Ignacio Gastón de Iriarte Dupuy de Lôme com a titular de l'habitatge rural, situat a Fontanars dels Alforins (València), es procedeix a la seua publicació en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 9 d'abril del 2002.- El president executiu: Roc Gregori i Aznar.
  
Amb data 5 de març de 2001, el president executiu de l'Agència Valenciana del Turisme, ha dictat la següent resolució:
  
«Resolució del president executiu de l'Agència Valenciana del Turisme, per la qual es desestima el recurs d'alçada interposat pel senyor Ignacio Gastón Iriarte com a titular de l'habitatge rural a Fontanars dels Alforins (València).
  
Vist el recurs d'alçada interposat pel senyor Ignacio Gastón de Iriarte Dupuy de Lôme, en relació amb l'expedient de subvenció referenciat, domiciliat a Madrid (28139), carrer de Peña Auseba, 2, 3r A, contra la resolució d'arxiu del director de l'Àrea de Producte de l'Agència Valenciana del Turisme de data 25 de juny del 2001.
  
Fets
  
1. El director de l'Àrea de Producte de l'Agència Valenciana del Turisme, en la Resolució de 25 de juny del 2001, notificada el 17 de juliol següent, va resoldre arxivar la sol·licitud d'ajuda del senyor Ignacio Gastón de Iriarte Dupuy de Lôme, en no haver esmenat les deficiències degudament notificades, les circumstàncies de les quals consten en la citada resolució i es donen per reproduïdes.
  
2. Amb data 22 d'agost del 2001, va tenir entrada en el Registre General de l'Agència, un escrit del senyor Ignacio Gastón de Iriarte Dupuy de Lôme, en el qual formulava recurs d'alçada contra la Resolució del director de l'Àrea de Producte de data 25 de juny del 2001, en el qual sol·licitava que es deixara sense efecte la citada resolució, basant-se en les següents al·legacions que a continuació s'exposen:
  
- Que hi ha interés, per part de l'Agència de Desenvolupament Local d'aquest Ajuntament de Fontanars dels Alforins, en aquest projecte.
  
- Que els indiquen amb exactitud les deficiències d'aquest tràmit, a causa del gran interés que ofereix a aquest sol·licitant.
  
Fonaments jurídics
  
1. L'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan estableix:
  
?Es notificaran als interessats les resolucions i actes administratius que afecten els seus drets i interessos, en els termes previstos en l'article següent.
  
Tota notificació haurà de ser cursada en el termini de 10 dies a partir de la data en què l'acte s'haja dictat, i haurà de contenir el text íntegre de la resolució, amb indicació de si és o no definitiu en la via administrativa, l'expressió dels recursos que siguen procedents, òrgan davant del qual haurien de presentar-se i termini per a interposar-los, sense perjudici que els interessats puguen exercitar si és procedent, qualsevol altre que estimen procedent?.
  
2. L'article 59.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan estableix:
  
?Les notificacions es practicaran per qualsevol mitjà que permeta tenir constància de la recepció per l'interessat o el seu representant, així com de la data, la identitat i el contingut de l'acte notificat.
  
L'acreditació de la notificació efectuada s'incorporarà a l'expedient-
  
3. L'article 76 de la Llei 30/1992 anteriorment citada quan estableix:
  
1. ?Els tràmits que hagen de ser complits pels interessats hauran de realitzar-se en el termini de 10 dies a partir de la notificació del corresponent acte, excepte en el cas que en la norma corresponent es fixe termini distint.
  
2. Quan en qualsevol moment es considere que algun dels actes dels interessats no reuneix els requisits necessaris, l'administració ho posarà en coneixement del seu autor, concedint-li un termini de 10 dies per a complir-lo.
  
3. Als interessats que no complisquen el que disposen els apartats anteriors, se'ls podrà declarar decaiguts en el seu dret al tràmit corresponent; no obstant això, s'admetrà l'actuació de l'interessat i produirà els seus efectes legals, si es produïra abans o dins del dia que es notifique la resolució en què es tinga per transcorregut el termini?.
  
En el cas present i d'acord amb el que preveu l'article 76, paràgrafs 2n i 3r de la Llei 30/1992, la Resolució del director de l'Àrea de Producte de data 25 de juny del 2001, per la qual es declarava l'arxiu de les actuacions, va ser notificada el 17 de juliol següent, havent comprovat el Servei Territorial de Turisme de València l'omissió de la documentació sol·licitada en el seu dia (certificat de la Conselleria d'Economia i Hisenda de la Generalitat Valenciana, full número 2 dels impresos de sol·licitud corresponents a les dades de l'empresa i fulls números 1, 2 i 3 dels impresos de sol·licitud de les dades del projecte), és pel que ha de ser desestimat el recurs d'alçada interposat, en haver transcorregut el termini assenyalat a l'efecte per a realitzar l'aportació de la documentació requerida, sense que esta s'haja efectuat.
  
No havent aportat la documentació requerida dins del termini estipulat, una vegada declarat l'arxiu de l'expedient, és pel que no ha de considerar-se complit el requisit d'haver aportat la documentació sol·licitada per part de l'Agència Valenciana del Turisme a la recurrent, per a poder estudiar la subvenció sol·licitada, en no haver realitzat l'aportació de la documentació amb anterioritat a la notificació de la resolució d'arxiu.
  
Per consegüent, en no haver aportat part de la documentació requerida amb anterioritat a la notificació de la resolució d'arxiu, esta ha desplegat tots els seus efectes jurídics, per la qual cosa han de ser desestimades les al·legacions de la recurrent, a la resolució d'arxiu del director de l'Àrea de Producte de data 25 de juny del 2001, i ha de confirmar-se esta en tots els seus aspectes.
  
Resolució
  
En virtut del que disposa el Decret 45/1996 (DOGV de 28 de març de 1996), resolc desestimar el recurs d'alçada presentat pel senyor Ignacio Gastón de Iriarte Dupuy de Lôme, en relació amb l'expedient de subvenció VIV-280/2001, contra la Resolució d'arxiu del director de l'Àrea de Producte de l'Agència Valenciana del Turisme de data 25 de juny del 2001, per la qual es declarava l'arxiu de l'expedient, i confirmar aquesta en tots els seus extrems.
  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.